Neenkarken (Land Hadeln)

Neenkarken () is en Dörp in de Gemeen Neenkarken (Samtgemeen Land Hadeln) in’n Landkreis Cuxhoben, Neddersassen.

 Geografie 

De Oort liggt in Land Hadeln in de Masch von de Ünnerelv. Dat Water ut dat Rebeed flütt över de Mehm af.

De Naveröörd sünd Oterndörp in’n Noorden, Scholen un Brüünhemm in’n Noordoosten, Oosterbrook in’n Oosten, Pehmworth un Heimhusen in’n Süüdoosten, dat Neenkarker Süderenn in’n Süden, Höörfelln in’n Süüdwesten un Höden, Dellnwort, de Katthüserdeel un de Hoff Katthusen in’n Noordwesten.

 Historie 

Neenkarken kummt 1347 as Nygenkerken toeerst in de Oorkunnen vör.

In’n Eersten Weltkrieg sünd 31 Soldaten ut Neenkarken fullen oder vermisst.Onlineprojekt Gefallenendenkmäler

 Verwaltungsgeschicht 

In de Franzosentied von 1810 bet 1814 hett de Oort to de Mairie Neenkarken in’n Kanton Oterndörp höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to dat Kaspelsgericht Neenkarken in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort billt al von öllers dat Zentrum von de Gemeen Neenkarken.

 Inwahnertall 

Karkdeel:

Mehmdeel:

 Religion 

duum|Kark in Neenkarken
Neenkarken is evangeelsch-luthersch präägt un is de Hauptoort von dat Kaspel von de Marien-Kark.

För de Kathoolschen is de Hillig-Krüüz-Kark in Oterndörp tostännig.

 Kultur 

Denkmaals för de Fullenen ut de twee Weltkrieg’ steiht in Neenkarken bi de Kark.

 Verenen 

De Schüttenvereen Neenkarken is 1950 grünnt worrn un de Turn- un Sportvereen 1922.

 Weertschop un Infrastruktur 

Neenkarken hett en egene freewillige Füürwehr.

Dat gröttste Ünnernehmen in dat Dörp is de Döhler Neuenkirchen GmbH, de üm un bi 170 Lüüd in Lohn un Brood hett un Fruchtsäft un Aromen herstellt. Dat Ünnernehmen weer bet 2001 as Dinter GmbH egenstännig, is denn aver von de Döhler GmbH övernahmen worrn.

De Werser-Elv-Spoorkass hett in de Dörpstraat en Filiaal in Neenkarken.

 Verkehr 

Dör Neenkarken löppt de Landsstraat 117, de in’n Noordwesten in de L 118 münnt un in’n Süden över Helmworth un de Steenauer Westersied na Beers geiht. De L 118 löppt in’n Noorden na de Bundsstraat 73 un na Oterndörp un in’n Süüdwesten över de Lee, Oosterwannen un Westerwannen na Niewohl un Debst.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 16 Kilometer in’n Noordwesten von Neenkarken an de B 73.

De nächste Bahnhoff is so bi veer Kilometer wied weg in’n Noorden de Bahnhoff Oterndörp an de Nedderelvbahn von Cuxhoben na Hamborg.

 Scholen 

De Kinner gaht na de Hinnerk-Willem-Kopp-School in’t Dörp. Al siet 1616 is en School in dat Dörp nawiest.

De Oort hett ok en Kinnergoorn.

 Lüüd 

duum|Denkmaal för Hinnerk Willem Kopp
De Müntmeester Marten Krönck is 1705 in Neenkarken boren, de Politiker Hinnerk Willem Kopp 1893 un de plattdüütsche Schriever Werner Tiet 1924.

De Theoloog Tobias Heinrich Schubart weer Pastoor in Neenkarken.

To Ehren von Hinnerk Willem Kopp steiht bi de Kark en Denkmaal, dat de Bildhauer Frijo Müller-Belecke herstellt hett.

 Footnoten 

Kategorie:Oort
Kategorie:Landkreis Cuxhoben